PJW พุ่งเฉียดซิลลิ่ง-นิวไฮรอบ 6 เดือน รับแผนออกสินค้าใหม่ลุยตลาดจีน-เก็งฯหุ้นต่ำบุ๊ก
PJW พุ่งเฉียดซิลลิ่ง-นิวไฮรอบ 6 เดือน รับแผนออกสินค้าใหม่ลุยตลาดจีน-เก็งฯหุ้นต่ำบุ๊ก
PJW พุ่งเฉียดซิลลิ่ง-นิวไฮรอบ 6 เดือน รับแผนออกสินค้าใหม่ลุยตลาดจีน-เก็งฯหุ้นต่ำบุ๊ก
26 พ.ค. 2563

ผู้สื่อข่าวรายงาน บริษัท ปัญจวัฒนาพลาสติก จำกัด (มหาชน) หรือ PJW  ณ เวลา 14.59 น. อยู่ที่ระดับ 1.38 บาท  บวก 0.16 บาท หรือ 13.11% ด้วยมูลค่าซื้อขาย 18.07 ล้านบาท ราคาหุ้นนิวไฮในรอบ 6 เดือน โดยนับตั้งแต่หุ้นยืนที่ระดับ 1.48 บาท เมื่อวันที่ 13 พ.ย.62 คาดเก็งกำไรแผนธุรกิจเด่นและราคาหุ้นต่ำกว่ามูลค่าหุ้นทางบัญชีที่ระดับ 1.85 บาท

อนึ่งก่อนหน้านี้นายวิวรรธน์ เหมมณฑารพ ประธานกรรมการบริหาร บมจ.ปัญจวัฒนาพลาสติก (PJW) คาดว่าธุรกิจของบริษัทในช่วง 1-2 ปีนี้จะไม่เติบโตเป็นผลจากผลกระทบสถานการณ์การแพร่ระบาดไวรัสโควิด-19 แต่บริษัทมีแผนจะออกผลิตภัณฑ์ใหม่ และจะขยายตลาดไปในจีนมากขึ้น เพื่อทดแทนยอดขายจากสินค้าเดิมที่ปรับตัวลง ซึ่งบริษัทจะเน้นสินค้าไป Non-Food มากขึ้น เพื่อ diversify ให้มาก อีกทั้งลงทุนด้านวิจัยพัฒนาทั้งตัวผลิตภัณฑ์ และการตลาด
ทั้งนี้ ประเมินว่าหลังสถานการณ์โควิด-19 ผ่านไปอุตสาหกรรมชิ้นส่วนยานยนต์ในไทย จะกลับมาเติบโต จากเดิมที่คาดว่าอุตสาหกรรมชิ้นส่วนยานยนต์ในไทยจะเล็กลง เพราะผู้ผลิตอย่างญี่ปุ่นจะเริ่มย้ายออกมาจากจีน ซึ่งคาดว่าจะมาที่ไทย ซึ่งมีโครงสร้างนิคมอุตสาหกรรมที่ดีรองรับอุตสาหกรรมอยู่แล้ว เพียงแต่ในช่วง 1-2 ปี บริษัทต้องแบกภาระไปก่อน
ทั้งนี้ ประธานกรรมการบริหาร PJW ระบุว่าในช่วงนี้ ให้ทุกคนทำให้ดีที่สุด ได้แก่ ต้นทุน การเงินที่ต้องดูแลเรื่องสภาพคล่อง การตลาด โดยแนะให้ทำงานหนักแบบมีผลลัพธ์ และมีทีมเวิร์กดี
สำหรับ PJW มียอดขายประมาณ 2.9- 3.0 พันล้านบาท/ปี โดยเป็นสินค้าบรรจุภัณฑ์สัดส่วน 70% และสินค้าเกี่ยวกับยานยนต์ 30%  ทั้งนี้เป็นสัดส่วนจากจีน 10% ของยอดขายรวม